*Za ostale upotrebe, v. Osveta (telenovela).*

**La venganza** (doslovno: "Osveta") je kolumbijsko-američka telenovela produkcijske kuće Telemundo snimana tokom 2002. godine.

U Hrvatskoj je emitirana na programu TV-stanice NeT.

Sinopsis
--------

Pre 25 godina, tragedija je obeležila Elenin život, kada su joj saopštili da je njena ćerka rođena mrtva. Ipak, Elena koja je sada već žena srednjih godina, veruje da ponovo može da bude srećna uz Luis Migela Arizu, mladog i prefinjenog čoveka, oca slatke devojčice, koji će uskoro postati njen muž.

Elena ima hladnu i ambicioznu sestru Grasiju, koja je ljubomorna na nju jer uživa svu očevu pažnju. Ona zavodi Luis Migela na brodu na kome on slavi svoje momačko veče. Luis saznaje da je Grasija Helenina sestra na sam dan venčanja, kada ga ona ucenjuje i manipuliše njime.

Elena je zakazala venčanje na dan kada je njena ćerka trebalo da napuni 25 godina, želeći tako da izbriše bar delić tuge koja je prati od smrti voljenog deteta. Za to vreme, mlada žena pod imenom Valentina, koja živi sa majkom i bratom, odlučuje da postane bokserka i tako finansijski pomogne svojoj poridici. Mora da bude na raspolaganju Fernandu Valerugu, koji organizuje borbe. Upravo u jednom od mečeva, Valentina zadobija jak udarac i gubi život.

Nešto ranije, Luis Migel i Elena su se venčali, i za vreme proslave Grasija vodi pijanog mladoženju u sobu, nameštajući stvari tako da ih Elena vidi i pomisli da je muž vara sa rođenom sestrom, što se i dogodi. Slomljena Elena trči osećajući se izdano i pada na zemlju, doživevši jak srčani napad.

Daleko odatle, Valentina je prevezena u bolnicu gde se budi zbunjena. Za kratko vreme shvata da je ona u stvari Elena. Žena upada u krizu, jer se nalazi u tuđem telu i ne prepoznaje nikoga. Doktorima govori stvari koje oni opravdavaju čudnim teorijama i zbunjenošću pacijentkinje. Hospitalizuju je, ali ona uspeva da pobegne. Očajna Elena traži Tobaga Krismasa, svog spiritualnog vodiča, kako bi joj pomogao da nađe objašnjenje za ono što se dogodilo.

Zarobljena u tuđem telu, Helena shvata da se na zemlju vratila sa jednim ciljem: da se osveti suprugu i sestri za izdaju koja je prouzrokovala njenu smrt. Od tog trenutka vodiće dupli život - zaposliće se u sopstvenoj kući kao dadilja Migelove ćerke Vanese, a istovremeno će započeti igru u kojoj će mučiti Grasiju.

Ali sudbina je Eleni spremila još jedno iznenađenje. Igrom slučaja čuje svog oca kada kaže da njena ćerka za koju je 25 godina mislila da je mrtva, nikada nije umrla, zbog čega ona odlučuje da je potraži.

Primorana da koristi tuđe telo, Elena će naterati Luisa Migela da se zaljubi u nju, kao deo svoje osvete, kako bi ga kasije naterala da pati i zažali što je prevario, a istovremeno će dati sve od sebe kako bi pronašla svoje davno izgubljeno dete.

Uloge
-----

| Glumci | Likovi |
| --- | --- |
| Gabrijela Spanik | Valentina Dijaz |
| Hose Anhel Ljamas | Luis Migel Ariza |
| Katerine Sijačoke | Grazija Fontana |
| Marija Elena Doehring | Elena Fontana |
| Orlando Migel | Felipe Valerugo |
| Barbara Garofalo | Marianhel Ariza |
| Karlos Duplat | Danilo Fontana |
| Horhe Kao | Fernando Valerugo |
| Marsela Karvahal | Rakel de Valerugo |
| Luz Stela Luengas | Jaja |
| Nuri Florez | Tobago Kristmas |
| Marija Milagros Ruperto | Brenda Le |
| Vanesa Simon | Žovana |
| Džon Kebaljos | Rosario |
| Pedro Rendon | Pakito |
| Margalida Kastro | Konsepsjon |
| Luis Giljermo Galvez | Armando |
| Juri Perez | Franki |
| Ana Marija Abeljo | Adorasjon |
| Naren Darjanani | Alfredo Valerugo |
| Viktor Rodrigez | Hovito |
| Hilio Sastoke | El Gordo (Siksto) |
| Mari Luz | Amparo |
| Ibet Zamora | Marija T. |
| Hulio del Mar | Pedro Sebastijan |